Book of Shu 04

蜀書四　　二主妃子傳第四 Shu Book 4: Biographies of concubines and sons of the two Lords

先主甘皇后 Empress Gan
先主甘皇后，沛人也. 先主臨豫州，住小沛，納以為妄. 先主數喪嫡室，常攝內事. 隨先主於荊州，產後主. 值曹公軍至，追及先主於當陽長阪，于時困偪，棄後及後主，賴趙雲保護，得免於難. 後卒，葬于南郡. 章武二年，追諡皇思夫人，遷葬於蜀，未至而先主殂隕. 丞相亮上言：「皇思夫人履行脩仁，淑慎其身. 大行皇帝昔在上將，嬪妃作合，載育聖躬，大命不融. 大行皇帝存時，篤義垂恩，念皇思夫人神柩在遠飄颻，特遣使者奉迎. 會大行皇帝崩，今皇思夫人神柩以到，又梓宮在道，園陵將成，安厝有期. 臣輒與太常臣賴恭等議：禮記曰：'立愛自親始，教民孝也；立敬自長始，教民順也. '不忘其親，所由生也. 春秋之義，母以子貴. 昔高皇帝追尊太上昭靈夫人為昭靈皇后，孝和皇帝改葬其母梁貴人，尊號曰恭懷皇后，孝湣皇帝亦改葬其母王夫人，尊號曰靈懷皇后. 今皇思夫人宜有尊號，以慰寒泉之思，輒與恭等案諡法，宜曰昭烈皇后. 詩曰：'穀則異室，死則同穴. '禮雲：上古無合葬，中古後因時方有. 故昭烈皇后宜與大行皇帝合葬，臣請太尉告宗廟，布露天下，具禮儀別奏. 」制曰可.

先主穆皇后 Empress Mu
先主穆皇后，陳留人也. 兄吳壹，少孤，壹父素與劉焉有舊，是以舉家隨焉入蜀. 焉有異志，而聞善相者相後當大貴. 焉時將子瑁自隨，遂為瑁納後. 瑁死，後寡居. 先主既定益州，而孫夫人還吳，漢晉春秋雲：先主入益州，吳遣迎孫夫人. 夫人欲將太子歸吳，諸葛亮使趙雲勒兵斷江留太子，乃得止. 群下勸先主聘後，先主疑與瑁同族，法正進曰：「論其親疏，何與晉文之於子圉乎？」於是納後為夫人. 習鑿齒曰：夫婚姻，人倫之始，王化之本，匹夫猶不可以無禮，而況人君乎？晉文廢禮行權，以濟其業，故子犯曰，有求於人，必先從之，將奪其國，何有於妻，非無故而違禮教者也. 今先主無權事之偪，而引前失以為譬，非導其君以堯、舜之道者. 先主從之，過矣. 建安二十四年，立為漢中王后. 章武元年夏五月，策曰：「朕承天命，奉至尊，臨萬國. 今以後為皇后，遣使持節丞相亮授璽綬，承宗廟，母天下，皇后其敬之哉！」建興元年五月，後主即位，尊後為皇太后，稱長樂宮. 壹官至車騎將軍，封縣侯. 延熙八年，後薨，合葬惠陵. 孫盛蜀世譜曰：壹孫喬，沒李雄中三十年，不為雄屈也.

後主敬哀皇后 Empress Jing'ai [Zhang, the elder 大]
後主敬哀皇后，車騎將軍張飛長女也. 章武元年，納為太子妃. 建興元年，立為皇后. 十五年薨，葬南陵.

後主張皇后 Empress Zhang [the younger 小]
後主張皇后，前後敬哀之妹也. 建興十五年，入為貴人. 延熙元年春正月，策曰：「朕統承大業，君臨天下，奉郊廟社稷. 今以貴人為皇后，使行丞相事左將軍向朗持節授璽綬. 勉脩中饋，恪肅禋祀，皇后其敬之哉！」咸熙元年，隨後主遷於洛陽. 漢晉春秋曰：魏以蜀宮人賜諸將之無妻者，李昭儀曰：「我不能二三屈辱. 」乃自殺.

劉永 Liu Yong
劉永字公壽，先主子，後主庶弟也. 章武元年六月，使司徒靖立永為魯王，策曰：「小子永，受茲青土. 朕承天序，繼統大業，遵脩稽古，建爾國家，封於東土，奄有龜蒙，世為籓輔. 嗚呼，恭朕之詔！惟彼魯邦，一變適道，風化存焉. 人之好德，世茲懿美. 王其秉心率禮，綏爾士民，是饗是宜，其戒之哉！」建興八年，改封為甘陵王. 初，永憎宦人黃皓，皓既信任用事，譖構永於後主，後主稍疏外永，至不得朝見者十餘年. 咸熙元年，永東遷洛陽，拜奉車都尉，封為鄉侯.

劉理 Liu Li
劉理字奉孝，亦後主庶弟也，與永異母. 章武元年六月，使司徒靖立理為梁王，策曰：「小子理，朕統承漢序，祗順天命，遵脩典秩，建爾於東，為漢籓輔. 惟彼梁土，畿甸之邦，民狎教化，易導以禮. 往悉乃心，懷保黎庶，以永爾國，王其敬之哉！」建興八年，改封理為安平王. 延熙七年卒，諡曰悼王. 子哀王胤嗣，十九年卒. 子殤王承嗣，二十年卒. 景耀四年詔曰：「安平王，先帝所命. 三世早夭，國嗣頹絕，朕用傷悼. 其以武邑侯輯襲王位. 」輯，理子也，咸熙元年，東遷洛陽，拜奉車都尉，封鄉侯.

後璿 Liu Xuan
後主太子璿，字文衡. 母王貴人，本敬哀張惶後侍人也. 延熙元年正月策曰：「在昔帝王，繼體立嗣，副貳國統，古今常道. 今以璿為皇太子，昭顯祖宗之威，命使行丞相事左將軍朗持節授印緩. 其勉脩茂質，祗恪道義，諮詢典禮，敬友師傅，斟酌眾善，翼成爾德，可不務脩以自勖哉！」時年十五. 景耀六年冬，蜀亡. 咸熙元年正月，鍾會作亂於成都，璿為亂兵所害. 孫盛蜀世譜曰：璿弟，瑤、琮、瓚、諶、恂、璩六人. 蜀敗，諶自殺，餘皆內徙. 值永嘉大亂，子孫絕滅. 唯永孫玄奔蜀，李雄偽署安樂公以嗣禪後. 永和三年討李勢，盛參戎行，見玄于成都也.

評曰：易稱有夫婦然後有父子，夫人倫之始，恩紀之隆，莫尚於此矣. 是故紀錄，以究一國之體焉.